***Palestina***

*☻Naselitev semitskih Hebrejcev :*

 *V 2. tisočletju p.n.š. so se iz sosednjih puščavskih območij v južni del dežele Kanaan ( to je Palestina ) priselili SEMITSKI HEBREJCI ( beseda Hebrejec označuje človeka iz stepe). Ljudstvo Hebrejcev so sestavljali IZRAELSKI in JUDOVSKI RODOVI. Izraelski so se naselili na severu, judovski pa na jugu. Izrael pomeni '' naj Bog vlada ''. Beseda Juda pa je prvotno označevala neki rod, ki je to ime prevzel po svojem predniku Judi.*

*☻ Zaradi pomanjkanja in lakote se je del hebrejskega prebivalstva v 17. stoletju p.n.š. preselil v EGIPT s tako imenovanim vdorom Hiksov. Iz Egipta jih je v 13. stoletju p.n.š. popeljal MOJZES, ki je dal ljudstvu tudi prve zakone = DESET BOŽJIH ZAPOVEDI ali DEKALOG, pisane pod vplivom Hamurabijevega zakonika. Dekalog je osnova Mojzesove zakonodaje, ki je bila kasneje dopolnjena in jo poznamo tudi pod imenom POSTAVA, ZAKON ali TORA. Tako so se ponovno naselili v deželi, ki jim jo je obljubil bog JAHVE, s katerim je najprej zavezo sklenil Abraham in potrdil Mojzes.*

*☻ Po prihodu iz Egipta so Hebrejci še živeli v RODOVNO – PLEMENSKI družbi. Prvotno je bilo 12 plemen, to zvezo 12 plemen imenujemo IZRAEL*. *V primeru nevarnosti so združena plemena vodili SODNIKI, zmage pa so pripisovali božji pomoči. Sodniki so razsojali o sporih med ljudmi. Znani sodniki so bili : SAMSON, DEBORA (edina ženska) in SAMUEL kot zadnji sodnik.*

*☻ Kraljestvo Izrael :*

*Zaradi nevarnosti, ki so jo predstavljali FILISTEJCI, so izvolili prvega kralja SAVLA. Njegovi boji s Filistejci niso bili uspešni, v bitki na pobočjih gore Gilboe pa je padel tudi sam. Na prestolu ga je zamenjal kralj DAVID iz rodu Juda, ki se je poročil s Savlovo hčerko Mihalo. Uspel je poraziti Filistejce, zavzel mesto Jeruzalem in ga razglasil za svojo prestolnico. Kralj David ( 1012 - 964 p.n.š. ) je ustanovitelj enotnega kraljestva Izrael, ker je podredil vse izraelske in judovske rodove. V času vladanja njegovega sina SALOMONA ( 964 - 926 p.n.š. ) je kraljestvo doživelo NAJVEČJI RAZCVET. V Jeruzalemu je Salomon zgradil več palač in na GRIČU SIONU tudi TEMPELJ, posvečen bogu Jahvetu. Pospeševal je predelavo brona in odprl je rudnike bakra na območju od Akabskega zaliva do Mrtvega morja. V Rdečem morju je zgradil trgovsko mornarico. Veliko dobička mu je prinapala trgovina. V Mali Aziji je kupoval konje in v Egiptu vozove in to prodajal v Sirijo. V tiru je kupoval les in Tiru prodajal žito in olivno olje. Salomon je slovel po svoji MODROSTI IN BOGASTVU.*

*☻ Razpad kraljestva :*

*Po smrti kralja Salomona je kraljestvo razpadlo na KRALJESTVO JUDA na jugu z glavnim mestom JERUZALEM in na KRALJESTRVO IZRAEL na severu z glavnim mestom SAMARIJA. Kraljestvo Izrael so leta 722 p.n.š. osvojili ASIRCI in prebivalce odpeljali v suženjstvo. Kraljestvo Juda pa je leta 587 p.n.š. babilonski kralj NEBUKADNEZER II zavzel s templjem vred in prebivalce odpeljal v suženjstvo. Suženjstva jih je rešil kralj KIR.*

*☻Sveto pismo :*

*SVETO PISMO ali BIBLIJA je sestavljena iz STARE in NOVE ZAVEZE in je glavni kulturni spomenik Palestine. Stara zaveza zavzema knjige, ki so bile napisane pred Kristusom, Nova zaveza pa piše o Jezusovem življenju in delu. JEZUS je ustanovitelj krščanstva, svoj verski nauk pa je izoblikoval pod vplivom judovske zgodovine in vere, za katero je značilen MONOTEIZEM = vera v enega boga.*